

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.21** | 2024. gada 18. decembrī |

**8.**

**Par** **Lielvārdes novada kultūras centra reorganizāciju**

Administratīvi teritoriālās reformas rezultātā tika izveidots Ogres novads, kurā apvienotas bijušā Ogres, Lielvārdes, Ķeguma un Ikšķiles novadu administratīvās teritorijas. Lielvārdes novada kultūras centrs bija Lielvārdes novada domes izveidota Lielvārdes novada pašvaldības iestāde. Saskaņā ar Administratīvo teritoriju un apdzīvoto vietu likuma Pārejas noteikumu 6. punktu jaunizveidotā Ogres novada pašvaldība no 2021. gada 1. jūlija ir pārņēmusi Ķeguma novada, Lielvārdes novada un Ikšķiles novada pašvaldības un šo pašvaldību mantu un saistības.

Saskaņā ar Kultūras centra likuma 2. panta otro daļu pašvaldībai ir pienākums tās administratīvajā teritorijā nodrošināt vismaz viena metodiskā kultūras centra darbību atbilstoši šā likuma [3.](https://likumi.lv/ta/id/335863#p3) pantam, tai skaitā nodrošinot nepieciešamos finanšu, materiāltehniskos un personāla resursus.

Ogres novadā pašvaldībai noteiktās funkcijas kultūras un vēstures jomā īsteno pašvaldības kultūras centri un tautas nami, bibliotēkas, muzeji un kultūras mantojuma centri, kas darbojas gan kā pastāvīgas pašvaldības iestādes, gan kā pašvaldības iestādes struktūrvienības. OgresCentrālā bibliotēka koordinē Ogres novada publisko bibliotēku darbu, sniedz metodisko un konsultatīvo palīdzību Ogres novada pašvaldības bibliotēkām, Ogres novada Kultūras centrs veicina kultūras un tautas jaunrades attīstību un Dziesmu un deju svētku novada koordināciju visā Ogres novadā, sniedz metodisko un konsultatīvo palīdzību pašvaldības tautas un kultūras namiem, Ogres Vēstures un mākslas muzejs koordinē muzeju darbību visā Ogres novadā, sniedz metodisko un konsultatīvo palīdzību Andreja Pumpura Lielvārdes muzejam un pašvaldības iestādēm, kas īsteno muzeja funkcijas. Par visām kultūras iestādēm un filiālēm kopumā pārraudzību kultūras nozarē veic Ogres novada Kultūras un tūrisma pārvalde.

Šobrīd Ogres novadā kultūras un tautas nami ir iekļauti kā struktūrvienības attiecīgās Ogres novada pašvaldības pilsētu un pagastu pārvaldēs, izņemot Ogres novada Kultūras centru. Lai nodrošinātu Ogres novadā vienotu iestāžu struktūru, nepieciešams veikt Lielvārdes novada kultūras centra reorganizāciju, nododot esošās Lielvārdes novada kultūras centra struktūrvienības Lielvārdes pilsētas un pagasta apvienības pārvaldei, Jumpravas pagasta pārvaldei un Lēdmanes pagasta pārvaldei.

Pašvaldību likuma 4. panta pirmās daļas 5. punkts nosaka, ka viena no pašvaldības autonomajām funkcijām ir sniegt iedzīvotājiem daudzveidīgu kultūras piedāvājumu un iespēju piedalīties kultūras dzīvē, sekmēt pašvaldības teritorijā esošā kultūras mantojuma saglabāšanu un sniegt atbalstu kultūras norisēm.

Pašvaldību likuma 10. panta pirmās daļa paredz, ka dome ir tiesīga izlemt ikvienu pašvaldības kompetences jautājumu. Savukārt Pašvaldību likuma 10. panta pirmās daļas 8. punkts nosaka, ka tikai dome var izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas, kā arī izdot pašvaldības institūciju nolikumus.

Saskaņā ar Valsts pārvaldes iekārtas likuma 30. panta otro daļu, attiecībā uz pastarpinātās pārvaldes iestādi piemērojami šā likuma 15. panta trešās, ceturtās, piektās un sestās daļas un 17. panta pirmās un otrās daļas noteikumi. Valsts pārvaldes iekārtas likuma 15. panta trešās daļas 3. punkts paredz, ka tiešās pārvaldes iestādi reorganizē, nododot tās struktūrvienību vai vairākas struktūrvienības citai iestādei, vai vairākām citām iestādēm, vai nododot pārvaldes uzdevuma izpildi privātpersonai. Reorganizācijas rezultātā visas esošās struktūrvienības turpinās pastāvēt.

Ņemot vērā minēto un, pamatojoties uz Pašvaldību likuma 10. panta pirmās daļas 8. punktu un Valsts pārvaldes iekārtas likuma 15. panta trešās daļas 3. punktu,

**balsojot: ar 13 balsīm "Par" (Andris Krauja, Artūrs Mangulis, Dace Māliņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Siliņš, Kaspars Bramanis, Santa Ločmele, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Uzsākt** Lielvārdes novada kultūras centra, reģistrācijas numurs 40900000436, Parka ielā 3, Lielvārdē, Ogres novadā, LV-5070, reorganizācijas procesu ar 2024. gada 19. decembri un pabeigt līdz 2025. gada 17. janvārim, iekļaujot to Ogres novada Lielvārdes pilsētas un pagasta apvienības pārvaldē kā struktūrvienību ar nosaukumu Lielvārdes pilsētas Kultūras nams.
2. Lielvārdes novada kultūras centra vadītājai un Ogres novada Lielvārdes pilsētas un pagasta apvienības pārvaldes vadītājam nodrošināt mantas, saistību un tiesību pārņemšanu lēmumā noteiktajā termiņā.
3. **Reorganizēt** Lielvārdes novada kultūras centru:
	1. nodot Lielvārdes novada kultūras centra struktūrvienības – Jumpravas pagasta Kultūras nams un Jumpravas pagasta bibliotēka – Ogres novada Jumpravas pagasta pārvaldei, nosakot, ka:
		1. reorganizācijas procesu uzsākt ar 2024. gada 19. decembri un pabeigt līdz 2025. gada 17. janvārim;
		2. Ogres novada Jumpravas pagasta pārvalde ir Jumpravas pagasta Kultūras nama un Jumpravas pagasta bibliotēkas mantas, saistību un tiesību pārņēmēja;
		3. Lielvārdes novada kultūras centra vadītājai un Ogres novada Jumpravas pagasta pārvaldes vadītājam nodrošināt mantas, saistību un tiesību pārņemšanu lēmumā noteiktajā termiņā;
		4. Ogres novada Jumpravas pagasta pārvaldes vadītājam nodrošināt Ogres novada Jumpravas pagasta pārvaldes amatu klasificēšanas rezultātu apkopojuma sagatavošanu un iesniegt to apstiprināšanai Ogres novada pašvaldības izpilddirektoram.
	2. nodot Lielvārdes novada kultūras centra struktūrvienības – Lēdmanes pagasta Tautas nams un Lēdmanes pagasta bibliotēka – Ogres novada Lēdmanes pagasta pārvaldei, nosakot, ka:
		1. reorganizācijas procesu uzsākt ar 2024. gada 19. decembri un pabeigt līdz 2025. gada 17. janvārim;
		2. Ogres novada Lēdmanes pagasta pārvalde ir Lēdmanes pagasta Tautas nama un Lēdmanes pagasta bibliotēkas mantas, saistību un tiesību pārņēmēja;
		3. Lielvārdes novada kultūras centra vadītājai un Ogres novada Lēdmanes pagasta pārvaldes vadītājam nodrošināt mantas, saistību un tiesību pārņemšanu lēmumā noteiktajā termiņā;
		4. Ogres novada Lēdmanes pagasta pārvaldes vadītājam nodrošināt Ogres novada Lēdmanes pagasta pārvaldes amatu klasificēšanas rezultātu apkopojuma sagatavošanu un iesniegt to apstiprināšanai Ogres novada pašvaldības izpilddirektoram.
	3. nodot Lielvārdes novada kultūras centra struktūrvienības – Lielvārdes pilsētas bibliotēka ar struktūrvienību – Lāčplēša bibliotēka un Andreja Pumpura Lielvārdes muzejs – Ogres novada Lielvārdes pilsētas un pagasta apvienības pārvaldei, nosakot, ka:
		1. reorganizācijas procesu uzsākt ar 2024. gada 19. decembri un pabeigt līdz 2025. gada 17. janvārim;
		2. Ogres novada Lielvārdes pilsētas un pagasta apvienības pārvalde ir Lielvārdes pilsētas bibliotēkas ar struktūrvienību – Lāčplēša bibliotēka un Andreja Pumpura Lielvārdes muzeja mantas, saistību un tiesību pārņēmēja;
		3. Lielvārdes novada kultūras centra vadītājai un Ogres novada Lielvārdes pilsētas un pagasta apvienības pārvaldes vadītājam nodrošināt mantas, saistību un tiesību pārņemšanu lēmumā noteiktajā termiņā;
		4. Ogres novada Lielvārdes pilsētas un pagasta apvienības pārvaldes vadītājam nodrošināt Ogres novada Lielvārdes pilsētas un pagasta apvienības pārvaldes amatu klasificēšanas rezultātu apkopojuma sagatavošanu un iesniegt to apstiprināšanai Ogres novada pašvaldības izpilddirektoram.
4. **Uzdot** Ogres novada pašvaldības izpilddirektoram līdz 2025. gada 30. janvārim saistībā ar šā lēmuma 1. punktu un 3.3. apakšpunktu nodrošināt nepieciešamo grozījumu izstrādi Ogres novada pašvaldības 2024. gada 27. jūnija saistošajos noteikumos Nr. 25/2014 “Ogres novada pašvaldības nolikums” un iesniegt tos apstiprināšanai Ogres novada pašvaldības domei.
5. Kontroli par lēmuma izpildi uzdot Ogres novada pašvaldības domes priekšsēdētāja vietniekam Gintam Sīviņam.

(Sēdes vadītāja,

domes priekšsēdētāja vietnieka G. Sīviņa paraksts)